Document ID: /roh_data/filtered/fineweb-2-filterrobots_roh.jsonl.gz/19634

Glatschers èn sco grondas frestgeras. Ma ils glatschers lieuan. Sin lur via enavos dattan els adina puspè liber chaussas ch’els han cuvert per decennis ubain tschientaners. In tal exponat, in chamutsch mumifitgà sa chatta era en il tschaler dal museum da la natira. Gist quel chamutsch ha era dà l'idea al servetsch archeologic da far il medem: tschertgar relicts dal passà là nua ch’ils glatschers sa retiran.
Il museum posseda dus chamutschs mumifitgads. Sper quel en tschaler è in era exponì. Quel dal Piz Platta. Ma auter che anc en la contribuziun dal Telesguard da lez temp ha il museum pudì datar il chamutsch cun la metoda da C14 e quella ha mussà ch'il chamutsch n’è betg pli vegl che 50 onns.
Il project 'kAltes Eis'
Cun il project 'kAltes Eis' fa Leandra Naef duas chaussas. Per l'ina ha ella fatg ina carta da potenzial che mussa nua ch’ins po far quint cun chats archeologics. Per l'autra ha ella fatg ina pagina d’internet nua che mintgin che fa in chat po annunziar quel. Alura s’occupan scienziads da quel.